স্পোর্টস ক্লাব অস্ট্রিয়া কার্নটেন
স্পোর্টস ক্লাব অস্ট্রিয়া কার্নটেন (জার্মান: SK Austria Kärnten; সাধারণত এসকে অস্ট্রিয়া কার্নটেন এবং সংক্ষেপে অস্ট্রিয়া কার্নটেন নামে পরিচিত) ক্লাগেনফুর্ট ভিত্তিক একটি অস্ট্রীয় পেশাদার ফুটবল ক্লাব ছিল। এই ক্লাবটি তাদের সর্বশেষ মৌসুমে অস্ট্রিয়ার শীর্ষ স্তরের ফুটবল লিগ অস্ট্রীয় ফুটবল বুন্দেসলিগায় প্রতিযোগিতা করেছিল। এই ক্লাবটি ২০০৭ সালে প্রতিষ্ঠিত হয়েছে। ৩০,০০০ ধারণক্ষমতাবিশিষ্ট ভর্টহের্সে স্টেডিয়ামে ক্লাবটি তাদের সকল হোম ম্যাচ আয়োজন করতো। ২০১০ সালে ক্লাবটি তাদের সকল কার্যক্রম বন্ধ করে দিয়েছে। আন্ড্রেয়াস শ্রানৎস, ক্রিস্টিয়ান প্রাভডা, টমাস রিডল, আদি রোকা এবং লেয়নহার্ড কাউফমানের মতো খেলোয়াড়গণ অস্ট্রিয়া কার্নটেনের জার্সি গায়ে খেলেছেন।